《友人分惠秋海棠一本烂漫槛中自缀小词命双鬟霓裳歌以送酒醉中赋赠并命玉素和之》
明代·胡应麟

小径移红药，闲亭闭绿萝。神飞天姥梦，兴逐雪儿歌。

冶色矜眉黛，流光惜鬓皤。不须赓子夜，风露帝城多。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。